Šindeliarska

Šindeliarska je vodný tok v Strážovských vrchoch na území okresu Prievidza. Je to ľavostranný prítok Jaseniny v povodí rieky Nitrica s dĺžkou približne 4,8 km a je tokom VI. rádu. 

 Priebeh toku 
Potok pramení v juhovýchodnej časti Strážovských vrchov, v geomorfologickom podcelku Malá Magura, na severozápadných svahoch Malej Magury (), v nadmorskej výške približne  Od prameňa pod hrebeňom Malej Magury v lokalite Obšiar tečie severozápadným smerom. Po pribratí krátkeho pravostranného prítoku sa stáča na západ a smeruje k obci Čavoj. Pred ňou opúšťa Strážovské vrchy a ich podcelok Malá Magura a prechádza do podcelku Zliechovská hornatina a jej časti Temešská vrchovina. Priberá menší pravostranný prítok zo svahov Končinej () a pokračuje intravilánom obce, postupne zberajúc ďalšie malé prítoky. Za obcou prijíma významný ľavostranný prítok spod Malej Magury () a následne i pravostranný z osady Biela Voda. Na dolnom toku tečie hlbokým údolím západným smerom, kopírujúc cestu do Čavoja. Napokon, severne od osady Klin, sa v nadmorskej výške približne  vlieva do Jaseniny v povodí rieky Nitrica. Potok patrí do širšieho povodia rieky Váh.

Potok pramení a preteká katastrálnym územím obce Čavoj v okrese Prievidza v Trenčianskom kraji, len v ústi sa dotýka hranice katastra Valaskej Belej. 

 Referencie 

 Pozri aj 
 Zoznam vodných tokov v povodí Nitry
 Strážovské vrchy, Malá Magura
 Zliechovská hornatina, Temešská vrchovina

 Externé odkazy 
 Poloha na turistickej mape

Kategória:Potoky na Slovensku
Kategória:Vodné toky v Strážovských vrchoch
Kategória:Povodie Nitry
Kategória:Vodné toky v okrese Prievidza
Kategória:Čavoj